บอสโกแวร์ตีกาเล

บอสโกแวร์ตีกาเล (อิตาลี: Bosco Verticale; แปลตรงตัว 'ป่าแนวตั้ง') เป็นอาคารระฟ้าคู่ในย่านปอร์ตานูโอวาในเมืองมิลาน ประเทศอิตาลี ใกล้กับสถานีรถไฟมีลาโนปอร์ตาการีบัลดี อาคารมีความสูง 111 เมตร (364 ฟุต) และ 76 เมตร (249 ฟุต) ประกอบด้วยต้นไม่มากกว่า 900 ต้น บนพื้นที่ระเบียงกว่า 8,900 ตารางเมตร (96,000 ตารางฟุต) นอกจากนี้ยังมีพื้นที่อีก 11 ชั้นเป็นสำนักงาน ซึ่งพื้นที่ตรงนี้ไม่มีต้นไม้ประดับ อาคารเป็นผลงานออกแบบโดยสตูดิโอโบเอรี (โดยสเตฟาโน โบเอรี, จานันเดรอา บาร์เรกา และโจวันนี ลา วาร์รา) ภายใต้ความร่วมมือกับนักตัดแต่งพืชและนักพฤกษศาสตร์ สถาปนิกสเตฟาโน โบเอรี ผู้ออกแบบอาคาร ระบุว่าอาคารได้รับแรงบันดาลใจมาจากนวนิยายเรื่อง Il barone rampante (1957) ของอีตาโล กัลวีโน ตัวเอกของนวนิยายเรื่องนี้อาศัยอยู่บนต้นไม้ตลอดชีวิต อ้างอิง แหล่งข้อมูลอื่น Bosco Verticale at Stefano Boeri Architetti